hu hu hu hu hu hu hu hu hu hu hu hu hu hu hu hu hu hu hu hu hu en en hu hu hu hbs_lat it hu hu hu ca hu en hu hu hu hu hu hu hu ru hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu et hu hu hu hu hu hu hu hu hu hu hu hu hu hu hu hu hu hu hu hu hu hu hu hu ar hu hu hu lt hu hu hu hu hu hu hu hu hu hu hu hu hu hu hu hu hu hu hu hu hu hu en hu
Szociális ellátásról | Nyírkarász Önkormányzatának weboldala
r e n d e l e t e
Nyírkarász község önkormányzatának Képviselőtestülete a szociális igazgatásról és szociális ellátásokról szóló l993. évi III. tv. 26.§-ában (továbbiakban: Szt) biztosított jogkörében eljárva
a) rászorult: azon lakóingatlan tulajdonosa, akinek 2009. június 7-én bekövetkezett vihar idején lakott ingatlana a vihar eredményeként károsodott és családjába az egy főre eső jövedelme nem haladja meg az öregségi nyugdíjminimum négyszeresét, egyedül élőként az öregségi nyugdíjminimum ötszörösét és vagyona nincs.
b) jövedelem: az Szt: 4.§ (1) bek. a) pontban meghatározott jövedelem,
c) vagyon: az Szt. 4.§ (1) bek. b) pontban meghatározott vagyon,
d) család: az Szt.4.§ (1) bek. c) pontban meghatározottak szerint,
e) egyedül élő: az Szt. 4.§ (1) e) pontban meghatározottak szerint.
A támogatást az önkormányzat a károsodott lakóingatlanokban a káresemény időpontjában
életvitelszerűen lakó rászorult károsultak elemi lakhatási feltételeinek biztosítására, az ingatlannak legfeljebb a vihart megelőző állapota helyreállításának elősegítésére biztosítja, feltéve, hogy előzetes kárigényét  a Polgármesteri Hivatalban  2009. június 20-ig bejelentette.
(2)  A támogatás odaítélésének feltétele, hogy:
a) a károsodott ingatlan lakás céljára szolgáló lakóépület;
b) az ingatlan a káresemény idején életvitelszerűen lakott volt;
c) a kár bizonyíthatóan a 2009. június 7-ei viharral összefüggésben keletkezett;
d) a kár összege meghaladja a 20 000 Ft-ot;
e) a tulajdonos nyilatkozik arról, hogy az ingatlanra a kár keletkezésének időpontjában
f) amennyiben a tulajdonos a kár keletkezésének időpontjában rendelkezett biztosítással,
úgy nyilatkozik arról, hogy a biztosítónak a kárral összefüggő megállapításáról és a kártérítés
folyósításáról soron kívül – a tudomásszerzéstől számított 2 munkanapon belül – tájékoztatja
g) amennyiben a tulajdonos a kár keletkezésének időpontjában nem rendelkezett biztosítással,
úgy nyilatkozik arról, hogy a biztosítás megkötéséről haladéktalanul gondoskodik, és
azt 2009. július 31-ig az önkormányzat felé hitelt érdemlően igazolja. Ezen feltétel alól mentesül
a tulajdonos, ha az adott ingatlanra nem köthető biztosítás. Ezt a tényt a tulajdonos legalább
három, országos biztosítótársaság nyilatkozatával igazolja; továbbá
h) a tulajdonos vállalja, hogy a támogatás, a biztosításból megtérülő összeg felhasználásával,
valamint saját forrásából a helyreállítást haladéktalanul elvégzi.
(1) A Képviselőtestület dönt a beérkezett kérelmekről.
(2) A kérelmet Nyírkarász község Önkormányzata Képviselőtestületének Polgármesteri Hivatalában kell benyújtani 2009. július 15-ig.
(3) A 18/B.§(2) bek. f.) pontjában meghatározott tájékoztatást a biztosítással rendelkező tulajdonos a biztosító által kiadott igazolás alapján írásban köteles benyújtani a polgármesteri Hivatalba.
(4)  A 18/B.§(2) bek. g.) pontjában foglalt biztosítás megkötését, a tulajdonos a biztosítás megkötését igazoló kötvény másolatával igazolja.
(5) A 18/C § (1)-(4) bek-ben foglaltakon túl a támogatás elbírálásához a kérelmező köteles a családjában élők vagyoni, jövedelmi viszonyairól írásban nyilatkozni e rendelet  1.sz  melléklete szerint.
(1) A támogatás formái:
b) az önkormányzat által a helyreállításhoz szükséges anyagok biztosításával.
(2) A központi támogatás felhasználható a viharral összefüggésben az ingatlanok:
a) tetőszerkezetében keletkezett károk anyagköltségeire (tetőcserép, tetőfólia és faanyag);
b) tűzfalában, kéményében keletkezett károk anyagköltségeire;
c) a tetőszerkezetben és a tűzfalban keletkezett károk helyreállításának munkadíjára kizárólag
akkor fordítható, ha a helyreállítás szakmunkát igényel, illetve a károsult egészségi állapota,
életkora alapján a helyreállításra önerőből nem képes.
(3) A károsultakat megillető támogatás összegének meghatározása a következők szerint történik:
a) biztosítással rendelkező károsult esetében az önkormányzat támogatást nyújthat rászorultságtól
függően – az anyagköltség, illetve amennyiben ez másképp nem megoldható – a 2.c) pontban foglaltaknak megfelelően – a munkadíj legfeljebb 80%-ára;
b) az a) pont szerinti összeg támogatási előlegnek minősül, amelyből – a tulajdonos soron
kívüli nyilatkozatát követően – le kell vonni a biztosító által fizetett kártérítési összeget;
c) biztosítással nem rendelkező károsult esetében az önkormányzat – rászorultságtól függően
– az anyagköltség, illetve amennyiben az másképp nem megoldható – a 2. c) pontban
foglaltaknak megfelelően – a munkadíj legfeljebb 60%-ára.
(4) A támogatás megállapításánál – amennyiben  erről a tulajdonos a 18/B § (2) bek-ben foglaltak alapján tájékoztatta a Polgármesteri Hivatalt – a 18/D. § (3) bek. a) pontja alapján meghatározott támogatást lehetőség szerint úgy kell megállapítani, hogy a biztosító által meg nem térített és a 18/D§ (2)  bek-ben meghatározottak szerint felmért kár különbözetének legfeljebb 8O%-a legyen.
(5) A Polgármesteri Hivatal a támogatás megállapítását tartalmazó jogerős és végrehajtható határozatok alapján soron kívül intézkedik a támogatási összeg kifizetéséről.
(6) A károsult 2009. augusztus 31-ig számlával igazoltan elszámol az önkormányzatnak a támogatás felhasználásáról.
(7) Abban az esetben, ha a károsult a biztosító felé a számlával eredetben számolt el, akkor a támogatás felhasználásáról történő elszámoláshoz a számla hitelesített másolatát kell benyújtani.
(8) Amennyiben a károsult a 18/D § (6). bek-ben foglalt elszámolási kötelezettségének nem tesz eleget, a támogatást haladéktalanul, de legkésőbb az elszámolási határidőt követő 8 napon belül – vissza kell fizetnie az önkormányzat költségvetési számlájára. A támogatás vissza nem fizetése esetén az Önkormányzat Képviselőtestülete soron kívül intézkedik a közigazgatási hatósági eljárás és végrehajtás általános szabályairól szóló 2004. évi CXL. Törvény (továbbiakban:Ket.) 124.§-ában foglalt végrehajtási eljárás megindításáról.
(9) Az önkormányzat 2009. szeptember 30-ig helyszíni ellenőrzés keretében vizsgálja (melynek során fényképfelvételt is készít), hogy a károsult elszámolásának megfelel-e a károsult ingatlanon elvégzett helyreállítási munka.
(10) A támogatott károsult a jogosulatlanul felvett vagy nem megfelelően igénybe vett támogatást köteles 2009. október 30-ig az önkormányzat számára visszafizetni. Amennyiben a károsult nem tesz eleget visszafizetési kötelezettségének az önkormányzat intézkedik a Ket. 124.§-ában foglalt végrehajtási eljárás megindításáról.
(1) Ezen rendelet a kihirdetését követő nap lép hatályba.
(2) A rendelet kihirdetéséről az SZMSZ előírásai szerint a jegyző gondoskodik.
(3) Ezen rendelet 2009. december 31. napján hatályát veszti.
Félegyházi Gábor sk.                                Kovácsné Rutkai Katalin sk.
Ezen önkormányzati rendelet Nyírkarász Község Önkormányzat Képviselőtestületének Szervezeti és Működési Szabályzatáról szóló 5/2007. (III. 23.) rendelete 14. §(5) bek. értelmében a helyben szokásos módon – hirdetőtáblára történő kifüggesztéssel – kihirdetésre került.
Nyírkarász, 2009. július 10.
Kovácsné Rutkai Katalin sk.